1-2-3

Lars Møller   	Thor Madsen	Martin Andersen
  tenor sax	      guitar	        trommer

"flot og ekspressiv musik...virtuost og velgyngende ...simpelthen forrygende"
- Kjeld Frandsen, Berlingske Tidende

1-2-3's første CD udgives på COPE Records april 2001.

1-2-3 er saxofonisten Lars Møller, guitaristen Thor Madsen og trommeslageren Martin Andersen - 3 af Danmarks førende yngre jazzinstrumentalister. Trioen fortolker jazzens moderne klassikere med en nutidig og personlig vinkel.

1-2-3 spiller musik af en række af de store jazzkomponister - Thelonious
Monk, Ornette Coleman, Wayne Shorter, George Gershwin, Billy Strayhorn, Steve Swallow. 

1-2-3 vokser ud af den klassiske jazztrio tradition samtidig med at kombinationen af saxofon, guitar og trommer åbner nye muligheder og inspirerer til en nytænkning af de musikalske roller.

De gode melodier løber som en rød tråd igennem musikken. En tråd som
strækkes, forvikles, slår knuder og zigzagger, men som aldrig knækker.  

1-2-3's koncerter er energifyldte og fulde af overraskende sammenbindinger
af forskellige musikalske universer. Altid med personligt udtryk og stor kunstnerisk indlevelse. 

Lars Møller, saxofonist f. 1966 i København, Danmark.
Har indspillet 6 CD’er i eget navn med bl.a. NHØP, Jimmy Cobb, Billy Hart og John Abercrombie. Hans faste band med Jacob Christoffersen, Thomas Ovesen og Ole Theill, der bl.a. har optrådt på "Blue Note" i New York, fik i 2000 en grammy for årets bedte jazzalbumseneste for CD’en ”Kaleidoscope”. Han spiller derudover med Katrine Madsen Kvintet, Mazza 5, Kaspar Villaume Kvartet og The Orchestra.

Thor Madsen, guitarist f. 1970 i Chicago, USA.
Har de sidste par år boet i New York hvor han arbejder som producer for pladeselskabet X-ist og for Nexxus Music. Han er medlem bandet Wax Poetic og har spillet med bla. George Garzone, James Hurt og Francois Moutin. Hans første CD som bandleader Metal Dog udkom i 2000 med hans faste new York kvartet med bl.a. Douglas Yates.  I København leder han bandet ”Mazza 5”.

Martin Andersen, trommeslager. f 1966 i Silkeborg, Danmark.
Har turneret med Horace Parlan, John Tchicai, Bill Dobbins, Dos Mundos og Mark Murphy. Spiller med bl.a. New Jungle Orchestra, Oknok Congo, The Orchestra og Søren Lee Trio. Har indspillet en række CD'er med forskellige grupper, senest med den spanske klaver virtuos Chano Dominquez (Stunt 2000). Sponsoreret af Pearl og Sabian.

soy@post.tele.dk (Martin Andersen) 3542 1056 /  2840 4056
mail@larsmoller.com (Lars Møller) 3322 9189 / 2174 9189
thormadsen@hotmail.com (Thor Madsen)

Dette pressemateriale og fotos kan downloades fra www.larsmoller.com